
ОСНОВНОМ СУДУ У ТРЕБИЊУ
	На основу члана 43. став 2. тачка ж) и члана 241. Закона о кривичном поступку ( „ Службени гласник Републике Српске „, број: 53/12, 91/17, 66/18 и 15/21 ) п о д и ж е м :

О П Т У Ж Н И Ц У 
	П  Р О Т И В :
	М.Ђ. 1994.
	
 Што је:
	
Дана 03.07.2026. године око 19,30 часова у УО „Читаоница“, у Старом граду, град Требиње свјестан свог дјела чије извршење је и хтио, дрским и безобзирним понашањем угрозио спокојство члана своје породице, своје супруге М.Ђ.на начин да је док је оштећена сједала у башти угоститељског објекта са другарицом Т. К. исту са сусједног стола прво дозивао именом, те говорио да се не прави луда и измјери малој температуру, да би након што оштећена на то није реаговала истој рекао „Попиј тај сок и губи се кући“, говорећи да ће јој откинути главу и сасути колу за врат, након чега се оштећена М. окренула и рекла му да је остави на миру и да му не ради ништа, да би након неких десетак минута када се и друштво са којим је сједао разишло, а са њим остао Ђ. С. приликом изласка из кафића, осумњичени пришао столу за којим је сједала оштећена и посуо је кока колом, да би оштећена након тога устала и исцјепала осумњиченом мајицу, па  са другарицом напустила угоститељски објекат и упутила у ПС Требиње те догађај пријавила полицијским службеницима.


	Дакле, дрским и безобзирним понашањем угрозио спокојство члана своје породице


	Чиме би  осумњичени М. Ђ. починио кривично дјело Насиље у породици или породичној заједници из члана 190. став 1. Кривичног законика Републике Српске .

